text: Mødepligt - også på en lørdag
  29 oktober 2016 kl. 14.41
  5000 elever og forældre var i dag til uddannelsesmesse og selvom det er weekend, så var der obligatorisk fremmøde for alle elever.
  Det er vigtigt at få flest muligt unge i uddannelse, og derfor var alle 8 og 9 klasses elever fra Horsens og Hedensted Kommuner i dag samlet til stor uddannelsesmesse i Forum Horsens.
  Som noget nyt har Horsens Kommune valgt at gøre det obligatorisk at møde frem, for at sikre at flest muligt unge bliver klædt godt på til at vælge den helt rigtige ungdomsuddannelse.
  Blandt elever var også de to 15-årige piger Michelle Covarruvias og Freja Rauhe Jørgensen. De er enige om, at der er utrolig mange valgmuligheder, og at det derfor kan være svært at vælge.
  De er dog enige om én ting og der er, at de gerne vil arbejde med mennesker, når de engang bliver ældre.
  -Noget med at hjælpe folk og gøre noget godt for andre mennesker, det kan vi godt tænke os, lyder det samstemmende fra de to til TV SYD.
  Michelle Covarruvias mog Freja Rauhe Jørgensen: "Noget med at hjælpe folk og gøre noget godt for andre mennesker"
  Messen er på få år vokset til det dobbelte i størrelse. For to år siden var 2220 elever og forældre samlet. I år mødte godt 5000 op.
  Ud over uddannelsesinstitutionerne var der også mange mødt mange af de virksomheder frem, som er tilknyttet de forskellige erhvervsuddannelser.
  
  
  